31997L0057
L 265/87
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 97/57/ЕО НА СЪВЕТА
от 22 септември 1997 година
за съставяне на приложение VI към Директива 91/414/ЕИО относно пускането на пазара на продукти за растителна защита
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 18, параграф 1 от нея,
като взе предвид предложението на Комисията,
като има предвид, че с Решение на Съда на Европейските общности от 18 юни 1996 г. (2) се анулира Директива 94/43/ЕО на Съвета (3) от 27 юли 1994 г. за съставяне на приложение VI към Директива 91/414/ЕИО;
като има предвид, че приложение VI към Директива 91/414/ЕИО определя единни принципи, чиято цел е да гарантира, че държавите-членки, при вземане на решение за издаване на разрешителни за продукти за растителна защита, прилагат изискванията на член 4, параграф 1, букви б), в), г) и д) на същата директива по еднакъв начин и при такова равнище на опазване на здравето на хората, животните и околната среда, каквото е предвидено в директивата;
като има предвид, че, поради това е необходимо да се определят подробни принципи относно оценката на информацията за продукти за растителна защита, представена от кандидатите, както и за вземането на решение за издаването на разрешително въз основа на резултатите от тази оценка;
като има предвид, че е необходимо да се определят тези принципи за всяко едно от различните изисквания, предвидени в член 4, параграф 1, букви б), в), г) и д);
като има предвид, че първоначално е възможно на този етап да се определят единни принципи само за химичните продукти за растителна защита; като има предвид, че следователно, остава да се определят единни принципи за продуктите, съдържащи микроорганизми в съответствие със същата процедура, каквато е предвидена в член 18, параграф 1 на Директива 91/414/ЕИО; като има предвид, че подобен подход е в съответствие с Директива 91/414/ЕИО, и по-специално с член 23, параграф 2 от нея;
като има предвид, че за всеки продукт за растителна защита е необходимо, по-специално, да се постигне високо равнище на опазване на всички подпочвени води според условията за използване, които ще бъдат определени в разрешителното; като има предвид, че, следователно, е необходимо да се предвиди, че продуктите за растителна защита могат да се разрешават, само когато се докаже по съответния начин, че тяхното използване в съответствие с определените в разрешителното условия няма да доведе до концентрации на активното вещество или на съответните метаболити, продукти на разграждането или реакциите, в подпочвените води, които надхвърлят по-ниската от граничните стойности за подпочвени води, посочени в настоящата директива; като има предвид, че това се отнася също и за продуктите за растителна защита, съдържащи активни вещества, които вече са на пазара 2 години след нотификацията на Директива 91/414/ЕИО, което означава, че за подобни продукти може да се издаде разрешително, само ако се докаже по съответния начин, че при новите условия на употреба, които ще бъдат определени в разрешителното, очакваните концентрации, получени изключително от новата употреба, няма да надхвърлят по-ниската от граничните стойности, посочени в настоящата директива;
като има предвид, че разпоредбите на настоящата директива, отнасящи се до опазването на водите, включително разпоредбите, свързани с мониторинга, не засягат задълженията на държавите-членки по съответните директиви и по-конкретно Директиви 75/440/ЕИО (4), 80/68/ЕИО (5) и 80/778/ЕИО (6);
като има предвид, че горепосочените директиви са в процес на преразглеждане, и ако това е необходимо, ще бъде последвано от привеждане в съответствие на настоящата директива;
като има предвид, че е оправдано срокът на прилагане да бъде кратък, тъй като в светлината на Решението на Съда на Европейските общности от 18 юни 1996 г. са преразгледани само разпоредбите, свързани с подпочвените води,
ПРИЕ НАСТОЯЩАТА ДИРЕКТИВА:
Член 1
Създава се приложение VI към Директива 91/414/ЕИО, както е определено в приложението към настоящата директива.
Член 2
Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, не по-късно от 1 октомври 1997 г.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Настоящата директива влиза в сила в деня на нейното публикуване в Официален вестник на Европейските общности.
Член 4
Адресати на настоящата директива са държавите-членки.
Съставено в Брюксел на 22 септември 1997 година.